ΑΠΟΦΑΣΕΙΣ
Αριθμ. απόφ. 103/01-03-2024
Τροποποίηση Κανονισμού Προγράμματος Μεταπτυχιακών Σπουδών του Τμήματος Επιστήμης
Φυσικής Αγωγής και Αθλητισμού του Εθνικού και
Καποδιστριακού Πανεπιστημίου Αθηνών με τίτλο «Φυσική Αγωγή και Αθλητισμός» («Physical
Education and Sport Science»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88.
2. Την υπ’  αρ.  135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
4. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
5. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
6. Την υπό στοιχεία Φ5/89656/Β3/13.8.2007 «Εφαρμογή του Συστήματος Μεταφοράς και Συσσώρευσης
Πιστωτικών Μονάδων» (Β’ 1466).
7. Την υπ’ αρ. 1432/20.01.2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
8. Την υπ’ αρ. 742/8.6.2018 απόφαση Συγκλήτου του
ΕΚΠΑ με την οποία επανιδρύθηκε το ΠΜΣ «Φυσική
Αγωγή και Αθλητισμός» του Τμήματος Επιστήμης Φυσικής Αγωγής και Αθλητισμού (Β’ 2554).
9. Την υπ’ αρ. 1034/19.09.2018 (Β’ 4583) απόφαση Συγκλήτου του ΕΚΠΑ με την οποία εγκρίθηκε ο κανονισμός
του ΠΜΣ «Φυσική Αγωγή και Αθλητισμός» του Τμήματος
Επιστήμης Φυσικής Αγωγής και Αθλητισμού.
10. Την υπ’ αρ. 246/17.6.2020 (Β’ 2677) απόφαση Συγκλήτου του ΕΚΠΑ με την οποία εγκρίθηκε η τροπο-
ποίηση του κανονισμού του ΠΜΣ «Φυσική Αγωγή και
Αθλητισμός» του Τμήματος Επιστήμης Φυσικής Αγωγής
και Αθλητισμού.
11. Την υπ’ αρ. 882/08.9.2021 (Β’ 4836) απόφαση Συγκλήτου του ΕΚΠΑ με την οποία εγκρίθηκε η τροπο-
ποίηση του κανονισμού του ΠΜΣ «Φυσική Αγωγή και
Αθλητισμός» του Τμήματος Επιστήμης Φυσικής Αγωγής
και Αθλητισμού.
12. Την υπ’ αρ. 1190/4.7.2022 (Β’ 3769) απόφαση Συγκλήτου του ΕΚΠΑ με την οποία εγκρίθηκε η τροπο-
ποίηση του ΠΜΣ «Φυσική Αγωγή και Αθλητισμός» του
Τμήματος Επιστήμης Φυσικής Αγωγής και Αθλητισμού.
13. την υπ’ αρ. 1191/4.7.2022 (Β’ 3768) απόφαση Συγκλήτου του ΕΚΠΑ με την οποία εγκρίθηκε η τροπο-
ποίηση του κανονισμού του ΠΜΣ «Φυσική Αγωγή και
Αθλητισμός» του Τμήματος Επιστήμης Φυσικής Αγωγής
και Αθλητισμού.
14. Το απόσπασμα πρακτικού της Συνέλευσης του
Τμήματος Επιστήμης Φυσικής Αγωγής και Αθλητισμού
του ΕΚΠΑ (συνεδρίαση 14.3.2023).
15. Το απόσπασμα πρακτικού της Συγκλήτου του ΕΚΠΑ
(6η συνεδρία 31.1.2024).
16. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών του Τμήματος Επιστήμης
Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνών του ΕΚΠΑ με τίτλο
«Φυσική Αγωγή και Αθλητισμός» («Physical Education
and Sport Science») από το ακαδημαϊκό έτος 2023-2024,
σύμφωνα με τις διατάξεις του ν. 4957/2022 και τον Κανονισμό Μεταπτυχιακών και Διδακτορικών Σπουδών του
ΕΚΠΑ, ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1775
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
Άρθρο 1
Αντικείμενο - Σκοπός
1.1 Σκοπός του ΠΜΣ «Φυσική Αγωγή και Αθλητισμός»
(«Physical Education and Sport Science») είναι η παροχή υψηλού επιπέδου μεταπτυχιακής εκπαίδευσης στο
επιστημονικό πεδίο της φυσικής αγωγής και του αθλητισμού.
1.2 Το ΠΜΣ οδηγεί στην απονομή Διπλώματος Μεταπτυχιακών Σπουδών στη «Φυσική Αγωγή και τον Αθλη-
τισμό», μετά την πλήρη και επιτυχή ολοκλήρωση των
σπουδών με βάση το πρόγραμμα σπουδών, στις εξής
ειδικεύσεις:
1. Παιδαγωγικές και Ανθρωπιστικές Σπουδές στη
Φυσική Αγωγή και τον Αθλητισμό (Pedagogical and
Humanities Studies in Physical Education and Sport
Science).
2. Οργάνωση Φυσικής Αγωγής και Αθλητισμού
(Physical Education and Sport Management).
3. Προπονητική Αθλημάτων (Sports Training).
1.3 Οι τίτλοι απονέμονται από το Τμήμα Επιστήμης
Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του ΠΜΣ
Οι πτυχιούχοι του ΠΜΣ έχουν τα απαραίτητα επιστημονικά εφόδια προκειμένου να υπηρετήσουν το κοινω-
νικό γίγνεσθαι και να ηγηθούν δημιουργικά στην επίτευξη κρίσιμων κοινωνικό - αθλητικών και πολιτιστικών
στόχων όπως: η προαγωγή της σωματικής και ψυχικής
υγείας, της ευρωστίας και της φυσικής κατάστασης του
ανθρώπου με την καθημερινή, «Διά Βίου» σωματική
άσκηση, η εκπαίδευση, η άθληση και η βελτίωση της
ποιότητας ζωής των ατόμων με αναπηρίες, η μελέτη,
καλλιέργεια και μετάδοση των αρχών του Ολυμπισμού
και της Αθλητικής Ιστορίας, η προετοιμασία αθλητών
και αθλητικών ομάδων ως επιστήμονες - προπονητές
σε όλα τα Ολυμπιακά αθλήματα, η αναβάθμιση της οργάνωσης των αθλητικών αγώνων και της διοίκησης του
αθλητισμού, η αξιοποίηση του ελεύθερου χρόνου, η κινητική αναψυχή, η αναβάθμιση της μελέτης του χορού,
η διεθνής συνεργασία και η διεπιστημονική προσέγγιση
φορέων του αθλητισμού, η θεσμική και μεθοδολογική
στήριξη των δραστηριοτήτων και λειτουργιών της Φυσικής Αγωγής και του Αθλητισμού.
Άρθρο 2
Δομή και Όργανα του ΠΜΣ
Αρμόδια όργανα για τη λειτουργία του ΠΜΣ σύμφωνα
με το νόμο 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Τμήματος αρμόδια όργανα είναι:
2.2.1 Η Συνέλευση του Τμήματος. Αρμοδιότητες της
Συνέλευσης είναι o έλεγχος και η έγκριση των εισηγήσεων της Συντονιστικής Επιτροπής του ΠΜΣ που αφορούν:
α) Στην εισήγηση στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
ΠΜΣ, καθώς και την παράταση της διάρκειας του ΠΜΣ,
β) στον ορισμό του/ην Διευθυντή/τρια και τα μέλη της
Συντονιστικής Επιτροπής κάθε ΠΜΣ του Τμήματος,
γ) στην εισήγηση εκπροσώπων για τον ορισμό των
Επιτροπών Προγραμμάτων Σπουδών των ΔΠΜΣ στα
οποία συμμετέχει η Σχολή/το Τμήμα,
δ) στην συγκρότηση επιτροπών για την αξιολόγηση
των αιτήσεων των υποψήφιων μεταπτυχιακών φοιτητών
και εγκρίνει την εγγραφή αυτών στο ΠΜΣ,
ε) στην ανάθεση του διδακτικού έργου μεταξύ των διδασκόντων του ΠΜΣ και δύναται να αναθέτει επικουρικό
διδακτικό έργο σε ΠΜΣ στους υποψήφιους διδάκτορες
του Τμήματος ή της Σχολής, υπό την επίβλεψη διδάσκοντος του ΠΜΣ,
στ) στη συγκρότηση εξεταστικών επιτροπών για την
εξέταση των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) στη διαπίστωση της επιτυχούς ολοκλήρωσης της
φοίτησης και απονέμει το Δίπλωμα Μεταπτυχιακών
Σπουδών,
η) στην έγκριση του απολογισμού του ΠΜΣ,
θ) στην ανάθεση σε μεταπτυχιακούς φοιτητές/τριες
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
ι) στην άσκηση κάθε άλλης νόμιμης αρμοδιότητας.
2.2.2 Η Συντονιστική Επιτροπή (Σ.Ε.)
Η ΣΕ αποτελείται από τον/την Διευθυντή/ντρια του
ΠΜΣ και τέσσερα (4) μέλη Δ.Ε.Π. της του Τμήματος και
ομότιμους καθηγητές/τριες, που έχουν συναφές γνωστικό αντικείμενο με αυτό του ΠΜΣ και αναλαμβάνουν
διδακτικό έργο στο ΠΜΣ Συντονιστής της ΣΕ είναι ο Διευθυντής του ΠΜΣ, ο οποίος ορίζεται από τη Συνέλευση
του Τμήματος μεταξύ των μελών της ΣΕ. Η θητεία του
Προέδρου της ΣΕ μπορεί να ανανεωθεί χωρίς περιορισμό. Τα μέλη της ΣΕ καθορίζονται με απόφαση της
Συνέλευσης του Τμήματος. Η ΣΕ είναι αρμόδια για την
παρακολούθηση και τον συντονισμό της λειτουργίας του
προγράμματος και ιδίως:
α) Καταρτίζει τον αρχικό ετήσιο προϋπολογισμό του
ΠΜΣ και τις τροποποιήσεις του, εφόσον το ΠΜΣ διαθέτει
πόρους, και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του ΠΜΣ,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του ΠΜΣ και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του ΠΜΣ,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών,
θ) εξετάζει φοιτητικά θέματα όπως: αιτήσεις αναστολής φοίτησης, παράτασης σπουδών, κ.ά. και εισηγείται
σχετικά στη Συνέλευση του Τμήματος.
2.2.3 Ο/Η Διευθυντής/τρια του ΠΜΣ.
Ο/Η Διευθυντής/τρια του ΠΜΣ προέρχεται από τα
μέλη ΔΕΠ του Τμήματος κατά προτεραιότητα βαθμίδας
καθηγητή ή αναπληρωτή καθηγητή και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο/Η Διευθυντής/τρια του ΠΜΣ έχει τις ακόλουθες αρμοδιότητες:
α) Προεδρεύει της ΣΕ, συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του ΠΜΣ προς τη Συνέλευση του
Τμήματος,
γ) εισηγείται προς τη ΣΕ και τα λοιπά όργανα του ΠΜΣ
και του ΑΕΙ θέματα σχετικά με την αποτελεσματική λειτουργία του ΠΜΣ,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του ΠΜΣ και του Εσωτερικού Κανονισμού μεταπτυχιακών και διδακτορικών προγραμμάτων σπουδών,
καθώς και την παρακολούθηση εκτέλεσης του προϋπολογισμού του ΠΜΣ,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του ΠΜΣ,
ζ) Κατά τη λήξη της θητείας του, καθώς και της ΣΕ,
συντάσσει αναλυτικό απολογισμό του ερευνητικού και
εκπαιδευτικού έργου του ΠΜΣ, καθώς και των λοιπών
δραστηριοτήτων του, με στόχο την αναβάθμιση των
σπουδών, την καλύτερη αξιοποίηση του ανθρώπινου
δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων
πόρων του ΠΜΣ.
Ο/Η Διευθυντής/τρια του ΠΜΣ, καθώς και τα μέλη της
ΣΕ δεν δικαιούνται αμοιβής ή οιασδήποτε αποζημίωσης
για την εκτέλεση των αρμοδιοτήτων που τους ανατίθενται και σχετίζεται με την εκτέλεση των καθηκόντων
τους.
2.3 Γραμματειακή υποστήριξη ΠΜΣ.
α. Η Γραμματεία του Τμήματος είναι αρμόδια για τη
γραμματειακή και διοικητική υποστήριξη του ΠΜΣ.
β. Ο/Η Γραμματέας του Τμήματος ορίζει υπάλληλο ή
υπαλλήλους - ανάλογα με τον αριθμό των ΠΜΣ και τον
φόρτο εργασίας - ως αρμόδιο/ους για τα Προγράμματα
Μεταπτυχιακών Σπουδών του Τμήματος.
Ο/Η Γραμματέας του ΠΜΣ έχει ως καθήκον τη γραμματειακή υποστήριξη του ΠΜΣ, όπως την προετοιμασία της
διαδικασίας εισδοχής υποψηφίων, την τήρηση των οικονομικών στοιχείων του Προγράμματος, τη γραμματειακή
υποστήριξη της ΣΕ και την καταχώριση βαθμολογιών.
Επίσης, η Γραμματεία του ΠΜΣ υποστηρίζει τον Διευθυντή του Προγράμματος στο έργο του. Κρατάει πρακτικά
και ενημερώνει τα μέλη της Συντονιστικής Επιτροπής για
τα θέματα που αφορούν στο ΠΜΣ. Καταρτίζει το ημερολόγιο ακαδημαϊκών δραστηριοτήτων στην αρχή κάθε
ακαδημαϊκού έτους. Δέχεται τα αιτήματα των καθηγητών
και των φοιτητών του ΠΜΣ και καταρτίζει, μαζί με τον
Διευθυντή, την ατζέντα των συνεδριάσεων της Συντονιστικής Επιτροπής. Οργανώνει τον συντονισμό και την
κατάρτιση του ωρολογίου προγράμματος παρουσίασης
των προτάσεων και υποστήριξης των Μεταπτυχιακών
Διπλωματικών Εργασιών. Ενημερώνει μέσω ηλεκτρονικού ταχυδρομείου όλα τα μέλη της κοινότητας για το
πρόγραμμα παρουσιάσεων και υποστηρίξεων στην αρχή
της εβδομάδας.
Άρθρο 3
Κατηγορίες και αριθμός εισακτέων
3.1 Στο ΠΜΣ γίνονται δεκτοί πτυχιούχοι πανεπιστημίων
των Σχολών/των Τμημάτων Επιστήμης Φυσικής Αγωγής
και Αθλητισμού και συναφών Τμημάτων της ημεδαπής ή
Τμημάτων αναγνωρισμένων ομοταγών ιδρυμάτων της
αλλοδαπής, καθώς και πτυχιούχοι ΤΕΙ συναφούς γνωστικού αντικειμένου.
Για πτυχιούχους ΑΕΙ από Σχολές ή Τμήματα εκτός Επιστήμης Φυσικής Αγωγής και Αθλητισμού, απαιτείται η
παρακολούθηση μαθημάτων του προπτυχιακού κύκλου
σπουδών, μετά από εισήγηση της ΣΕ και απόφαση της
Συνέλευσης του Τμήματος.
3.2 Ο ανώτατος αριθμός των εισακτέων φοιτητών/τριών στο Πρόγραμμα Μεταπτυχιακών Σπουδών ορίζεται
σε δεκατέσσερις (14) για την ειδίκευση Παιδαγωγικές
και Ανθρωπιστικές Σπουδές στη Φυσική Αγωγή και τον
Αθλητισμό, σε έξι (6) για την ειδίκευση Οργάνωση Φυσικής Αγωγής και τον Αθλητισμού και είκοσι (20) για την
ειδίκευση Προπονητική Αθλημάτων, σαράντα (40) συνολικά. Ο ανώτατος αριθμός εισακτέων προσδιορίζεται
σύμφωνα με τον αριθμό των διδασκόντων του ΠΜΣ και
την αναλογία φοιτητών - διδασκόντων, την υλικοτεχνική
υποδομή, τις αίθουσες διδασκαλίας, την απορρόφηση
των διπλωματούχων από την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του ΠΜΣ.
3.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό
αντικείμενο με αυτό του ΠΜΣ, εισάγονται χωρίς εξετάσεις, υπό την προϋπόθεση ότι πληρούν τα υπόλοιπα
κριτήρια εισαγωγής, βάση του άρθρου 4, του ισχύοντα
κανονισμού.
Άρθρο 4
Τρόπος εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Ιούνιο μετά την εισήγηση της Συντονιστικής
Επιτροπής του ΠΜΣ με απόφαση της Συνέλευσης του
Τμήματος Επιστήμης Φυσικής Αγωγής και Αθλητισμού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
του ΕΚΠΑ, δημοσιεύεται και αναρτάται στην ιστοσελίδα
του Τμήματος προκήρυξη για την εισαγωγή μεταπτυχιακών φοιτητών/τριών στο ΠΜΣ. Οι σχετικές αιτήσεις
μαζί με τα απαραίτητα δικαιολογητικά κατατίθενται ηλεκτρονικά στη Γραμματεία του ΠΜΣ, σε προθεσμία που
ορίζεται κατά την προκήρυξη και μπορεί να παραταθεί
με απόφαση της Συνέλευσης του Τμήματος.
4.3 Η διαδικασία εισαγωγής και η αντίστοιχη επιτροπή
επιλογής εισακτέων, η οποία αποτελείται τουλάχιστον
από πέντε μέλη Δ.Ε.Π. που έχουν αναλάβει διδακτικό
έργο στο ΠΜΣ εγκρίνονται από τη Συνέλευση του Τμήματος Επιστήμης Φυσικής Αγωγής και Αθλητισμού.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας,
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό γλωσσομάθειας αγγλικής γλώσσας
επιπέδου B2 ή C1 ή C2.
- Συστατικές επιστολές.
- Επιστημονικές δημοσιεύσεις, εάν υπάρχουν.
- Σώμα πτυχιακής εργασίας, εάν υπάρχει.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ,
γνώση της ελληνικής γλώσσας για αλλοδαπούς υποψήφιους.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο ΑΕΙ.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό έως 20%),
- Βαθμός σε προπτυχιακά μαθήματα συναφούς γνωστικού αντικειμένου με το ΠΜΣ (ποσοστό 20%).
- Βαθμός της πτυχιακής ή διπλωματικής εργασίας (εάν
υπάρχει) (ποσοστό έως 10%).
- Πιστοποιημένη γνώση αγγλικής γλώσσας (ποσοστό
έως 10%).
- Επιστημονικές δημοσιεύσεις, συμμετοχή σε συνέδρια
(ποσοστό έως 10%).
- Συστατικές επιστολές (ποσοστό έως 5%).
- Κατοχή μεταπτυχιακού ή διδακτορικού διπλώματος
(ποσοστό έως 10%).
- Προφορική συνέντευξη σε τριμελή επιτροπή οριζόμενη από τη ΣΕ (ποσοστό έως 15%).
Από τα παραπάνω κριτήρια προαπαιτούμενα είναι
τα εξής: (α) ο βαθμός πτυχίου, ο οποίος θα πρέπει να
είναι μεγαλύτερος ή ίσος με έξι και μισό (≥6,5) και (β) η
πιστοποιημένη γνώση αγγλικής γλώσσας επιπέδου τουλάχιστον Β2.
(α) Για όλα τα κριτήρια αξιολόγησης απαιτούνται τα
αντίστοιχα παραστατικά.
4.7 Με βάση τα συνολικά κριτήρια, η Επιτροπή επιλογής εισακτέων καταρτίζει τον πίνακα αξιολόγησης των
φοιτητών/τριών και τον καταθέτει προς έγκριση στη
Συνέλευση.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Οι επιτυχόντες θα πρέπει να εγγραφούν στη Γραμματεία του ΠΜΣ στο χρονικό διάστημα που ορίζεται με
απόφαση της Συνέλευσης του Τμήματος.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο ΠΜΣ
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
Διάρκεια φοίτησης
5.1 Η χρονική διάρκεια φοίτησης στο ΠΜΣ που οδηγεί
στη λήψη Μεταπτυχιακού Διπλώματος Σπουδών (Μ.Δ.Σ.)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
5.2 Υπάρχει δυνατότητα μερικής φοίτησης, έπειτα από
αιτιολογημένη αίτηση του φοιτητή και έγκριση από τη
Συνέλευση του Τμήματος.
Η διάρκεια της μερικής φοίτησης δεν υπερβαίνει το
διπλάσιο της διάρκειας της κανονικής φοίτησης. Εφαρμόζεται και στην περίπτωση αυτή η ανώτατη διάρκεια
φοίτησης.
5.3 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση. Η παράταση δεν υπερβαίνει τα δύο (2) συνεχόμενα εξάμηνα. Έτσι, ο ανώτατος επιτρεπόμενος
χρόνος ολοκλήρωσης των σπουδών ορίζεται στα έξι
(6) ακαδημαϊκά εξάμηνα.
5.4 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς τη Συνέλευση του Τμήματος, δύνανται να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
ενημερώσει εγγράφως τη γραμματεία στο πρόγραμμα
για να συνεχίσει τις σπουδές του/της με τα δικαιώματα και τις υποχρεώσεις του/της ενεργού φοιτητή/τριας.
Οι φοιτητές/τριες δύνανται με αίτησή τους να διακόψουν την αναστολή φοίτησης και να επιστρέψουν στο
Πρόγραμμα μόνο στην περίπτωση που έχουν αιτηθεί
αναστολή φοίτησης για δύο συνεχόμενα ακαδημαϊκά
εξάμηνα. Η αίτηση διακοπής της αναστολής φοίτησης
πρέπει να κατατίθεται το αργότερο δύο εβδομάδες πριν
από την έναρξη του δεύτερου εξαμήνου της αναστολής.
5.5 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη ΣΕ, η οποία και εισηγείται στη Συνέλευση του
Τμήματος.
Άρθρο 6
Πρόγραμμα Σπουδών
6.1 Το ΠΜΣ ξεκινά το Χειμερινό εξάμηνο εκάστου ακαδημαϊκού έτους.
6.2 Για την απόκτηση διπλώματος του ΠΜΣ απαιτούνται συνολικά τουλάχιστον εκατόν είκοσι (120) πιστω-
τικές μονάδες (ECTS). Όλα τα μαθήματα διδάσκονται
εβδομαδιαίως και, κατά περίπτωση, περιλαμβάνουν
εργαστηριακές ασκήσεις, σεμινάρια.
6.3 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η Ελληνική.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, εργαστηριακών ασκήσεων ερευνητική απασχόληση και συγγραφή
επιστημονικών εργασιών, καθώς και σε εκπόνηση μεταπτυχιακής διπλωματικής εργασίας.
6.5 Οι φοιτητές μπορούν να επιλέξουν έως δύο (2) μαθήματα επιλογής από άλλο ΠΜΣ του ΕΚΠΑ ή άλλων ΑΕΙ.
6.6 Η εκπόνηση της διπλωματικής εργασίας πραγματοποιείται στο 4ο εξάμηνο σπουδών και πιστώνεται με
τριάντα (30) ECTS.
6.7 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
Ο υπεύθυνος κάθε μαθήματος μπορεί να αποφασίσει
για τη χρήση εξ αποστάσεως διδασκαλίας σε ποσοστό
έως 35% των μαθημάτων.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται στην
ελληνική ή κατά περίπτωση και στην αγγλική γλώσσα.
6.8 Το ενδεικτικό πρόγραμμα των μαθημάτων ανά ειδίκευση διαμορφώνεται ως εξής:
1. Ειδίκευση: Παιδαγωγικές και Ανθρωπιστικές Σπουδές στη Φυσική Αγωγή και τον Αθλητισμό
(Specialization: Pedagogical and Humanity Studies in Physical Education and Sport Science)
Α' ΕΞΑΜΗΝΟ
Β' ΕΞΑΜΗΝΟ
ΜΑΘΗΜΑΤΑ
ECTS
Διδ. ώρες
ΜΑΘΗΜΑΤΑ
ECTS
Διδ. ώρες
Μεθοδολογία Έρευνας Ι
Μεθοδολογία Έρευνας ΙΙ
Στατιστική στη Φ.Α.Α. Ι
Στατιστική στη Φ.Α.Α. ΙΙ**
Βασικό μάθημα Κατεύθυνσης*
Ειδικά Θέματα Κατεύθυνσης*
1 μάθημα επιλογής
1 μάθημα επιλογής#
Σύνολο
Σύνολο
Γ' ΕΞΑΜΗΝΟ
Δ' ΕΞΑΜΗΝΟ
ΜΑΘΗΜΑΤΑ
ECTS
Διδ. ώρες
ΜΑΘΗΜΑΤΑ
ECTS
Διδ. ώρες
Καθοδηγούμενη Μελέτη
Κατεύθυνσης*
Μεταπτυχιακή Διπλωματική
Εργασία
Σύνολο
Σύνολο
ριφορά, Προσαρμοσμένη Κινητική Δραστηριότητα, Κοινωνιολογία του Αθλητισμού, Φιλοσοφία του Αθλητισμού,
Ιστορία της Φυσικής Αγωγής, Σπουδές στον Χορό.
Σπουδές στον Χορό δεν συνιστά μάθημα κορμού.
# Οι Κατευθύνσεις Κοινωνιολογία του Αθλητισμού, Φιλοσοφία του Αθλητισμού, Ιστορία της Φυσικής Αγωγής,
Σπουδές στον Χορό οφείλουν να παρακολουθήσουν δύο μαθήματα επιλογής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
2. Ειδίκευση: Οργάνωση Φυσικής Αγωγής και Αθλητισμού
(Specialization: Physical Education and Sport Management)
Α' ΕΞΑΜΗΝΟ
Β' ΕΞΑΜΗΝΟ
ΜΑΘΗΜΑΤΑ
ECTS
Διδ. ώρες
ΜΑΘΗΜΑΤΑ
ECTS
Διδ. ώρες
Μεθοδολογία Έρευνας Ι
Μεθοδολογία Έρευνας ΙΙ
Στατιστική στη Φ.Α.Α. Ι
Στατιστική στη Φ.Α.Α. ΙΙ**
Βασικό μάθημα Κατεύθυνσης*
Ειδικά Θέματα Κατεύθυνσης*
1 μάθημα επιλογής
1 μάθημα επιλογής#
Σύνολο
Σύνολο
Γ' ΕΞΑΜΗΝΟ
Δ' ΕΞΑΜΗΝΟ
ΜΑΘΗΜΑΤΑ
ECTS
Διδ. ώρες
ΜΑΘΗΜΑΤΑ
ECTS
Διδ. ώρες
Καθοδηγούμενη Μελέτη
Κατεύθυνσης*
Μεταπτυχιακή Διπλωματική
Εργασία
Σύνολο
Σύνολο
Αθλητικών Αποτελεσμάτων και Αθλητικό Δίκαιο.
#Για την Κατεύθυνση Αθλητικό Δίκαιο οφείλουν να παρακολουθήσουν δύο μαθήματα επιλογής.
3. Ειδίκευση: Προπονητική Αθλημάτων (Sports Training)
Α' ΕΞΑΜΗΝΟ
Β' ΕΞΑΜΗΝΟ
ΜΑΘΗΜΑΤΑ
ECTS
Διδ. ώρες
ΜΑΘΗΜΑΤΑ
ECTS
Διδ. ώρες
Μεθοδολογία Έρευνας Ι
Μεθοδολογία Έρευνας ΙΙ
Στατιστική στη Φ.Α.Α. Ι
Στατιστική στη Φ.Α.Α. ΙΙ
Θεωρία και Μεθοδολογία της
Προπόνησης
Μέθοδοι Αξιολόγησης στην
Αθλητική Προπόνηση
1 μάθημα επιλογής
1 μάθημα επιλογής#
Σύνολο
Σύνολο
Γ' ΕΞΑΜΗΝΟ
Δ' ΕΞΑΜΗΝΟ
ΜΑΘΗΜΑΤΑ
ECTS
ΜΑΘΗΜΑΤΑ
ECTS
Καθοδηγούμενη Μελέτη
Κατεύθυνσης*
Μεταπτυχιακή Διπλωματική
Εργασία
Σύνολο
Σύνολο
Β. Περιεχόμενο/Περιγραφή μαθημάτων
ΜΕΘΟΔΟΛΟΓΙΑ ΕΡΕΥΝΑΣ I (RESEARCH METHODS Ι).
Σκοπός του μαθήματος είναι να αναπτύξει την ακαδημαϊκή επάρκεια των μεταπτυχιακών φοιτητών όσον αφορά
τις βασικές αρχές οργάνωσης και εκτέλεσης μιας επιστημονικής έρευνας στους τομείς του αθλητισμού, της σωματικής δραστηριότητας και της φυσικής αγωγής, καθώς επίσης και τις μεθόδους αξιολόγησης των δοκιμασιών που
μετρούν τις φυσικές, φυσιολογικές και κινητικές παραμέτρους.
ΜΕΘΟΔΟΛΟΓΙΑ ΕΡΕΥΝΑΣ II (RESEARCH METHODS ΙI).
Σκοπός του μαθήματος είναι να αναπτύξει την ακαδημαϊκή επάρκεια των μεταπτυχιακών φοιτητών όσον αφορά
την κριτική ερμηνεία, προσέγγιση και εκτίμηση της ποιότητας των διαφορετικών επιστημονικών μεθόδων, καθώς
και την κατανόηση του σχεδιασμού, σύνθεσης, συγγραφής, παρουσίασης και δημοσίευσης των ερευνητικών αποτελεσμάτων με συνεκτικό τρόπο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ΣΤΑΤΙΣΤΙΚΗ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ Ι
(STATISTICS IN PHYSICAL EDUCATION & SPORT SCIENCE I)
Η διδασκαλία του μαθήματος αποσκοπεί στην εκμάθηση βασικών εννοιών που αφορούν τις στατιστικές δοκι-
μασίες, εστιάζοντας σε αυτές που εξετάζουν τις διαφορές
των μέσων τιμών δύο ή περισσότερων ομάδων, καθώς
και των προϋποθέσεων, των κριτηρίων και των παραδοχών βάση των οποίων χρησιμοποιούνται για να αναλυ-
θούν τα δεδομένα, να ερμηνευθούν τα αποτελέσματα και
να περιγραφούν τα ευρήματα μιας ερευνητικής μελέτης.
ΣΤΑΤΙΣΤΙΚΗ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ ΙΙ
(STATISTICS IN PHYSICAL EDUCATION & SPORT SCIENCE II)
Σκοπός του μαθήματος είναι η διδασκαλία των στατιστικών δοκιμασιών που εξετάζουν τις διαφορές μεταξύ
δύο ή περισσοτέρων ομάδων με πολλαπλές ανεξάρτητες
μεταβλητές καθώς και αυτών που εξετάζουν το βαθμό
συσχέτισης μεταξύ δύο ή περισσότερων μεταβλητών καθώς και στην βέλτιστη ανάλυση, περιγραφή και ερμηνεία
των δεδομένων λαμβάνοντας υπόψη τις ιδιαιτερότητες
του εκάστοτε ερευνητικού σχεδιασμού.
ΣΤΑΤΙΣΤΙΚΟΣ ΣΧΕΔΙΑΣΜΟΣ ΚΑΙ ΠΟΛΥΜΕΤΑΒΛΗΤΗ
ΑΝΑΛΥΣΗ (STATISTICAL DESIGN AND MULTI-VARIATE
ANALYSIS)
Σκοπός του μαθήματος είναι η εισαγωγή στα βασικά
των κύριων τεχνικών της πολυμεταβλητής ανάλυσης διασποράς (multivariate analysis of variance) συνδυαστικά
με τυπικές μορφές του ερευνητικού και του στατιστικού σχεδιασμού. Για κάθε τεχνική δίνεται η θεωρητική
βάση, αναλύονται παραδείγματα, ερμηνεύονται τα κύρια
αποτελέσματα και περιγράφονται οι περιορισμοί και οι
παραδοχές της. Με τις γνώσεις αυτές οι διδακτορικοί
φοιτητές θα μπορούν να (α) επιλέγουν και να εφαρμόζουν την κατάλληλη πολυμεταβλητή τεχνική για κάθε
σχεδιασμό, και (β) να ερμηνεύουν και να παρουσιάζουν
ορθά τα αποτελέσματα των αναλύσεων.
ΘΕΩΡΙΑ ΤΗΣ ΕΠΙΣΤΗΜΗΣ (THEORY OF SCIENCE)
Το μάθημα αποσκοπεί στην απόκτηση πρακτικής και
θεωρητικής γνώσης σε θέματα Αθλητιατρικής, όπως η
επίδραση της άσκησης στο ανθρώπινο σώμα σε υγιείς
αθλητές και ειδικές πληθυσμιακές ομάδες και η διάγνωση, πρόληψη και τρόπος αντιμετώπισης των συνηθέστε-
ρων αθλητικών κακώσεων.
ΘΕΩΡΙΑ ΤΗΣ ΕΠΙΣΤΗΜΗΣ (THEORY OF SCIENCE)
Το μάθημα αποσκοπεί στην απόκτηση πρακτικής και
θεωρητικής γνώσης σε θέματα Αθλητιατρικής, όπως η
επίδραση της άσκησης στο ανθρώπινο σώμα σε υγιείς
αθλητές και ειδικές πληθυσμιακές ομάδες και η διάγνωση, πρόληψη και τρόπος αντιμετώπισης των συνηθέστε-
ρων αθλητικών κακώσεων.
ΠΟΙΟΤΙΚΗ ΕΡΕΥΝΑ ΣΤΗ ΦΥΣΙΚΗ ΑΓΩΓΗ ΚΑΙ ΤΟΝ
ΑΘΛΗΤΙΣΜΟ (QUALITATIVE RESEARCH IN PHYSICAL
EDUCATION AND SPORT)
Σκοπός του μαθήματος είναι η ανάπτυξη της αναλυτικής σκέψης, της κριτικής ικανότητας και της ευχέρειας
στην αντιμετώπιση θεμάτων που σχετίζονται με τις βασικές αρχές σχεδιασμού μιας έρευνας ποιοτικού τύπου,
τις μεθόδους και τεχνικές συλλογής, κωδικοποίησης και
ανάλυσης των ποιοτικών δεδομένων και καθώς επίσης
και τον τρόπο ερμηνείας των ποιοτικών δεδομένων.
ΑΘΛΗΤΙΚΗ ΠΑΙΔΑΓΩΓΙΚΗ ΚΑΙ ΔΙΔΑΚΤΙΚΗ ΦΥΣΙΚΗΣ ΑΓΩΓΗΣ (SPORT PEDAGOGY AND DIDACTICS OF
PHYSICAL EDUCATION)
Σκοπός του μαθήματος είναι η προετοιμασία επιστημόνων για αυτοδύναμη έρευνα σε θέματα Διδακτικής
και Παιδαγωγικής στη Φυσική Αγωγή και τον Αθλητισμό.
ΕΙΔΙΚΑ ΘΕΜΑΤΑ ΑΘΛΗΤΙΚΗΣ ΠΑΙΔΑΓΩΓΙΚΗΣ ΚΑΙ
ΔΙΔΑΚΤΙΚΗΣ ΦΥΣΙΚΗΣ ΑΓΩΓΗΣ (SPECIAL TOPICS IN
PEDAGOGY και DIDACTICS OF PHYSICAL EDUCATION)
Σκοπός του μαθήματος είναι να αποκτήσουν οι φοιτητές γνώσεις σε εξειδικευμένα θέματα που σχετίζονται με
την Αθλητική Παιδαγωγική και τη Διδακτική στη Φυσική
Αγωγή και τον Αθλητισμό.
ΚΑΘΟΔΗΓΟΥΜΕΝΗ ΜΕΛΕΤΗ ΑΘΛΗΤΙΚΗΣ ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ Φ.Α. (DIRECTED STUDY IN
PEDAGOGY και DIDACTICS OF PHYSICAL EDUCATION)
Σκοπός του μαθήματος είναι η εμβάθυνση σε ένα επιστημονικό ζήτημα και η εξοικείωση του/της φοιτητή/
τριας με τον σχεδιασμό μιας επιστημονικής έρευνας για
την επίλυση του ζητήματος. Τελικός στόχος είναι η προετοιμασία και η δημόσια παρουσίαση της ερευνητικής
πρότασης για την εκπόνηση της Μεταπτυχιακής Διπλωματικής Εργασίας του/της φοιτητή/τριας.
ΑΘΛΗΤΙΚΗ ΨΥΧΟΛΟΓΙΑ (SPORT PSYCHOLOGY)
Σκοπός του μαθήματος είναι η κατανόηση των εννοιών
και θεωριών που διέπουν την ψυχολογία της άσκησης
και την αθλητική ψυχολογία. Το μάθημα περιλαμβάνει
δυο μείζονες ενότητες που αφορούν: (α) Στη συμπεριφορά, προσπάθεια και απόδοση των αθλητών όλων των
επιπέδων και (β) στη σχέση φυσικής δραστηριότητας
και ψυχικής υγείας.
ΠΕΙΡΑΜΑΤΙΚΗ ΑΘΛΗΤΙΚΗ ΨΥΧΟΛΟΓΙΑ (EXPERIMENTAL
SPORT PSYCHOLOGY)
Σκοπός του μαθήματος είναι η γνώση και εφαρμογή
των επιστημονικών προσεγγίσεων και μεθόδων στη
μελέτη θεμάτων της ψυχολογίας της άσκησης και του
αθλητισμού (ψυχολογικά χαρακτηριστικά, συμπεριφορά, μάθηση, απόδοση) υπό διαφορετικές θεωρητικές
προσεγγίσεις (συμπεριφοριστική, ψυχοφυσιολογική και
γνωστικο-συμπεριφοριστική θεωρία) και διαφορετικές
πρακτικές μελέτης (νομοθετική και ιδιογραφική προσέγγιση).
ΕΙΔΙΚΑ ΘΕΜΑΤΑ ΑΘΛΗΤΙΚΗΣ ΨΥΧΟΛΟΓΙΑΣ (SPECIAL
TOPICS IN SPORT PSYCHOLOGY)
Σκοπός του μαθήματος είναι η μελέτη εξειδικευμένων
θεμάτων που επηρεάζουν τη συμπεριφορά τόσο των
ασκούμενων όσο και των αθλητών. Τα θέματα αυτά δεν
περιλαμβάνονται στο περιεχόμενο των άλλων μαθημάτων.
ΚΑΘΟΔΗΓΟΥΜΕΝΗ ΜΕΛΕΤΗ ΑΘΛΗΤΙΚΗΣ ΨΥΧΟΛΟΓΙΑΣ (DIRECTED STUDY IN SPORT PSYCHOLOGY)
Σκοπός του μαθήματος είναι η εμβάθυνση σε ένα επιστημονικό ζήτημα και η εξοικείωση του/της φοιτητή/
τριας με τον σχεδιασμό μιας επιστημονικής μελέτης για
την επίλυση του ζητήματος αυτού. Τελικός στόχος είναι
η προετοιμασία και η δημόσια παρουσίαση της ερευνητικής πρότασης για την εκπόνηση της Μεταπτυχιακής
Διπλωματικής Εργασίας του/της φοιτητή/τριας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ΚΙΝΗΤΙΚΗ ΣΥΜΠΕΡΙΦΟΡΑ (MOTOR BEHAVIOR)
Σκοπός του μαθήματος είναι η κατανόηση των εννοιών
και θεωριών που διέπουν την κινητική συμπεριφορά και
η μελέτη της νευρο-ψυχολογικής βάσης που συντελεί
στην ανάπτυξη της επιδέξιας κινητικής συμπεριφοράς
του ανθρώπου.
ΠΕΙΡΑΜΑΤΙΚΗ ΚΙΝΗΤΙΚΗ ΣΥΜΠΕΡΙΦΟΡΑ (EXPERIMENTAL MOTOR BEHAVIOR)
Σκοπός του μαθήματος είναι η επιστημονική μέθοδος
και έρευνα στην Κινητική Μάθηση και Συμπεριφορά.
Μετρήσεις μάθησης και εκτέλεσης/απόδοσης, χρόνου
αντίδρασης, χρόνου πρόβλεψης, κιναίσθησης, νευρομυϊκής συναρμογής, ισορροπίας. Σχεδιασμός έρευνας
σε θέματα Κινητικής Μάθησης και Συμπεριφοράς.
ΕΙΔΙΚΑ ΘΕΜΑΤΑ ΚΙΝΗΤΙΚΗΣ ΣΥΜΠΕΡΙΦΟΡΑΣ (SPECIAL
TOPICS IN MOTOR BEHAVIOR)
Σκοπός του μαθήματος είναι η μελέτη εξειδικευμένων θεμάτων που επηρεάζουν την ανθρώπινη κινητική
συμπεριφορά στην καθημερινή ζωή, στους χώρους εργασίας και στον αθλητισμό.
ΚΑΘΟΔΗΓΟΥΜΕΝΗ ΜΕΛΕΤΗ ΚΙΝΗΤΙΚΗΣ ΣΥΜΠΕΡΙΦΟΡΑΣ (DIRECTED STUDY IN MOTOR BEHAVIOR)
Σκοπός του μαθήματος είναι η εμβάθυνση σε ένα επιστημονικό ζήτημα και η εξοικείωση του/της φοιτητή/
τριας με τον σχεδιασμό μιας επιστημονικής έρευνας για
την επίλυση του ζητήματος. Τελικός στόχος είναι η προετοιμασία και η δημόσια παρουσίαση της ερευνητικής
πρότασης για την εκπόνηση της Μεταπτυχιακής Διπλωματικής Εργασίας του/της φοιτητή/τριας.
ΠΡΟΣΑΡΜΟΣΜΕΝΗ ΚΙΝΗΤΙΚΗ ΔΡΑΣΤΗΡΙΟΤΗΤΑ (ΑDAPTED PHYSICAL ACTIVITY)
Σκοπός του μαθήματος είναι να αναπτύξει ο/η φοιτητής/τρια μια ολοκληρωμένη και διεπιστημονική προ-
σέγγιση για τη μελέτη των αναπτυξιακών και κινητικών
διαταραχών. Να κατανοήσει τη φύση τους, τα αίτια που
τις προκαλούν, καθώς και το πώς προσεγγίζονται εκπαιδευτικά και κυρίως ερευνητικά. Να εμβαθύνει στις
διαδικασίες μάθησης και κινητικής εξέλιξης για όλες τις
κατηγορίες διαταραχών.
ΠΕΙΡΑΜΑΤΙΚΗ ΠΡΟΣΑΡΜΟΣΜΕΝΗ ΚΙΝΗΤΙΚΗ ΔΡΑΣΤΗΡΙΟΤΗΤΑ (EXPERIMENTAL ADAPTED PHYSICAL ACTIVITY)
Σκοπός του μαθήματος είναι η αξιολόγηση - διάγνωση
των αναπτυξιακών και κινητικών διαταραχών, με βάση
επιλεγμένες μεθόδους και εργαλεία στην κλασική και
σύγχρονη βιβλιογραφία.
ΕΙΔΙΚΑ ΘΕΜΑΤΑ ΠΡΟΣΑΡΜΟΣΜΕΝΗΣ ΚΙΝΗΤΙΚΗΣ
ΔΡΑΣΤΗΡΙΟΤΗΤΑΣ (SPECIAL TOPICS IN ADAPTED PHYSICAL ACTIVITY)
Σκοπός του μαθήματος είναι να εμβαθύνει γύρω από
ποικίλα θεωρητικά και ερευνητικά ζητήματα που αφορούν στις αναπτυξιακές και κινητικές διαταραχές.
ΚΑΘΟΔΗΓΟΥΜΕΝΗ ΜΕΛΕΤΗ ΠΡΟΣΑΡΜΟΣΜΕΝΗ ΚΙΝΗΤΙΚΗ ΔΡΑΣΤΗΡΙΟΤΗΤΑ (DIRECTED STUDY IN ADAPTED
PHYSICAL ACTIVITY)
Σκοπός του μαθήματος είναι η εμβάθυνση σε
ένα επιστημονικό ζήτημα και η εξοικείωση του/της
φοιτητή/τριας με τον σχεδιασμό μιας επιστημονικής
έρευνας. Τελικός στόχος είναι η προετοιμασία και η δημόσια παρουσίαση της ερευνητικής πρότασης για την
εκπόνηση της Μεταπτυχιακής Διπλωματικής Εργασίας
του/της φοιτητή/τριας.
ΚΟΙΝΩΝΙΟΛΟΓΙΑ ΤΟΥ ΑΘΛΗΤΙΣΜΟΥ (SPORT SOCIOLOGY)
Σκοπός του μαθήματος είναι η κοινωνιολογική μελέτη
του αθλητισμού και των σπορ, μεθοδολογικά θέματα,
φύλο και αθλητισμός, σπορ και παρεκκλίνουσα συμπεριφορά, βία και σπορ, μέσα μαζικής επικοινωνίας (ΜΜΕ)
και σπορ, σπορ και κοινωνική άνοδος.
ΕΙΔΙΚΑ ΘΕΜΑΤΑ ΚΟΙΝΩΝΙΟΛΟΓΙΑΣ ΤΟΥ ΑΘΛΗΤΙΣΜΟΥ
(SPECIAL TOPICS IN SPORT SOCIOLOGY)
Σκοπός του μαθήματος είναι η μελέτη θεμάτων όπως:
απαγορευμένες ουσίες και σπορ, Ολυμπισμός, οικονομία
και σπορ, πολιτική, Ιδεολογία και σπορ, παιδικός πρωταθλητισμός, οι γυναίκες και οι Ολυμπιακοί Αγώνες, η πάλη
των γυναικών για ισονομία.
ΚΑΘΟΔΗΓΟΥΜΕΝΗ ΜΕΛΕΤΗ ΚΟΙΝΩΝΙΟΛΟΓΙΑΣ ΤΟΥ
ΑΘΛΗΤΙΣΜΟΥ (DIRECTED STUDY IN SPORT SOCIOLOGY)
Περιλαμβάνει δύο μέρη: (α) Διεξοδική μελέτη μεθοδολογικών θεμάτων και (β) Πρακτική εφαρμογή του με την
επιλογή ενός θέματος, συντάσσοντας και παρουσιάζοντας δημόσια την ερευνητική πρόταση για την εκπόνηση
της Μεταπτυχιακής Διπλωματικής Εργασίας.
ΦΙΛΟΣΟΦΙΑ ΤΟΥ ΑΘΛΗΤΙΣΜΟΥ (SPORT PHILOSOPHY)
Σκοπός του μαθήματος είναι η κατανόηση των βασικών θεωρητικών συστημάτων που αφορούν στις αρ-
χές της φιλοσοφίας του αθλητισμού. Η αναζήτηση της
διαλεκτικής σχέσης ηθικής και αθλητισμού. Η κατηγοριοποίηση του αθλητισμού ως αξία. Η θεμελίωση της
πνευματικής υπόστασης του αθλητισμού. Η ανάλυση
των αισθητικών κατηγοριών του αθλητισμού και η κατανόησή του ως στοιχείου του ανθρώπινου πολιτισμού.
ΕΙΔΙΚΑ ΘΕΜΑΤΑ ΦΙΛΟΣΟΦΙΑΣ ΤΟΥ ΑΘΛΗΤΙΣΜΟΥ
(SPECIAL TOPICS IN SPORT PHILOSOPHY)
Σκοπός του μαθήματος είναι η μελέτη εξειδικευμένων
θεμάτων που επηρεάζουν την ανθρώπινη καθημερινή
ζωή, στους χώρους εργασίας, στον ελεύθερο χρόνο,
στον αγωνιστικό αθλητισμό. Η ανάλυση, κριτική και εμβάθυνση ζητημάτων τα οποία διαμορφώνουν τάσεις και
αντιλήψεις, καθορίζοντας μια στάση ζωής.
ΚΑΘΟΔΗΓΟΥΜΕΝΗ ΜΕΛΕΤΗ ΦΙΛΟΣΟΦΙΑΣ ΤΟΥ ΑΘΛΗΤΙΣΜΟΥ (DIRECTED STUDY IN SPORT PHILOSOPHY)
Σκοπός του μαθήματος είναι η εξοικείωση του/της φοιτητή/τριας με τον σχεδιασμό και την υλοποίηση μιας
επιστημονικής έρευνας. Κάθε φοιτητής/τρια επιλέγει μια
περιοχή μελέτης, συντάσσει και παρουσιάζει δημόσια
την ερευνητική πρόταση για την εκπόνηση της Μεταπτυχιακής Διπλωματικής Εργασίας του.
ΙΣΤΟΡΙΑ ΤΗΣ ΦΥΣΙΚΗΣ ΑΓΩΓΗΣ (HISTORY OF PHYSICAL
EDUCATION)
Σκοπός του μαθήματος είναι η ιστορική μελέτη του
αθλητισμού, των σπορ και της Φυσικής Αγωγής στην
εκπαίδευση και η εν γένει πολιτισμική τους επίδραση.
Ειδικότερα τα θέματα που επικεντρώνεται αφορούν τις
ιστορικές ρίζες της Φυσικής Αγωγής και του Αθλητισμού
με αφετηρία τη γένεση της αγωνιστικής ως συνώνυμο
επιβίωσης και τη θεσμοθέτηση των αθλητικών εκδηλώσεων στην αρχαία Ελλάδα, τον Ρωμαϊκό Κόσμο στην
Μεσαιωνική Δύση αλλά και στο Βυζάντιο. Επιπλέον διεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ρευνώνται η Φυσική Αγωγή και ο αθλητισμός σε άλλους
πολιτισμούς με έμφαση στον τρόπο πρόσληψης της σωματικής άσκησης. Τέλος μεγάλο μέρος του μαθήματος
αφορά τα νεωτερικά χρόνια, την αποικιοκρατία σε σχέση
με την ιστορία των σύγχρονων σπορ και τη φυσική αγωγή στην εκπαίδευση.
ΙΣΤΟΡΙΑ ΑΡΧΑΙΩΝ ΟΛΥΜΠΙΑΚΩΝ ΑΓΩΝΩΝ (HISTORY
OF ANCIENT OLYMPIC GAMES)
Σκοπός του μαθήματος είναι η μελέτη του αρχαίου
ολυμπιακού αθλητικού θεσμού, εμβαθύνοντας στις παραμέτρους που συνέβαλλαν στο να καθιερωθεί συνει-
δησιακά παγκοσμίως. Η χρονική διαδρομή ξεκινά από
τον αρχαίο ελληνικό κόσμο μέχρι και την κατάργηση των
αρχαίων Ολυμπιακών Αγώνων, αναπτύσσοντας ειδική
θεματολογία σχετικά με το τελετουργικό, το πρόγραμμα,
τους αθλητές, τα αγωνίσματα, το θρησκευτικό στοιχείο,
το πλαίσιο διοργάνωσης, την εξέλιξη του αθλητικού θεσμού βάσει των κοινωνικών μεταβολών, ζητήματα πο-
λιτικής και πολιτισμού που βρήκαν πρόσφορο έδαφος
στην αρχαία Ολυμπία.
ΕΙΔΙΚΑ ΘΕΜΑΤΑ ΙΣΤΟΡΙΑΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ (SPECIAL TOPICS IN HISTORY OF PHYSICAL
EDUCATION AND SPORT)
Σκοπός του μαθήματος είναι η ιστορική μελέτη του
αθλητισμού, των σύγχρονων Ολυμπιακών Αγώνων και
των σπορ. Ειδικότερα επικεντρώνεται στην σχέση της
ιστορίας διαφόρων εθνών με τα σπορ και την Φυσική
Αγωγή καθώς επίσης και ζητημάτων του σύγχρονου
Ολυμπιακού κινήματος όπως ο ερασιτεχνισμός, η είσοδος των γυναικών σε διάφορα αθλήματα, η επιρροή της
πολιτικής και της οικονομίας και η τεχνολογία.
ΚΑΘΟΔΗΓΟΥΜΕΝΗ ΜΕΛΕΤΗ ΙΣΤΟΡΙΑΣ ΦΥΣΙΚΗΣ ΑΓΩΓΗΣ και ΑΘΛΗΤΙΣΜΟΥ (DIRECTED STUDY IN HISTORY OF
PHYSICAL EDUCATION AND SPORT)
Σκοπός του μαθήματος η εξοικείωση των φοιτητών/
τριών με τα εργαλεία και τις τεχνικές της ιστορικής έρευνας με την χρήση παραδειγμάτων από ιστορικές μελέτες
για τον Αθλητισμό και την Φυσική Αγωγή δημοσιευμένες
είτε με την μορφή των διατριβών (μεταπτυχιακών ή διδακτορικών) είτε με την μορφή δημοσιευμένων άρθρων σε
ιστορικά περιοδικά. Θέματα όπως η αξιολόγηση των πηγών, η ποσοτική και ποιοτική ανάλυση των ιστορικών
τεκμηρίων και οι τρόποι γραφής της ιστορίας αποτελούν
στοιχεία του παρόντος μαθήματος.
ΣΠΟΥΔΕΣ ΣΤΟΝ ΧΟΡΟ (DANCE STUDIES)
Σκοπός του μαθήματος είναι η ανάπτυξη της αναλυτικής σκέψης, της κριτικής ικανότητας και της ευχέ-
ρειας του/της μεταπτυχιακού/κής φοιτητή/τριας στην
αντιμετώπιση σύνθετων θεμάτων που απασχολούν τη
σύγχρονη επιστημονική μελέτη και έρευνα του Χορού.
ΕΙΔΙΚΑ ΘΕΜΑΤΑ ΣΠΟΥΔΩΝ ΣΤΟΝ ΧΟΡΟ (SPECIAL
TOPICS IN DANCE STUDIES)
Σκοπός του μαθήματος είναι η μελέτη εξειδικευμένων
θεμάτων μελέτης και έρευνας του χορού ως κοινωνικού
και πολιτισμικού φαινομένου.
ΚΑΘΟΔΗΓΟΥΜΕΝΗ ΜΕΛΕΤΗ ΣΠΟΥΔΩΝ ΣΤΟΝ ΧΟΡΟ
(DIRECTED STUDY IN DANCE STUDIES)
Σκοπός του μαθήματος είναι η εμβάθυνση σε ένα επιστημονικό ζήτημα μέσα από βιβλιογραφική τεκμηρίωση,
η εξοικείωση του/της φοιτητή/τριας με τον σχεδιασμό,
την υλοποίηση και τη συγγραφή μιας έρευνας για την
επίλυση ενός ζητήματος. Τελικός στόχος είναι η προετοιμασία και η δημόσια παρουσίαση της ερευνητικής
πρότασης για την εκπόνηση της Μεταπτυχιακής Διπλωματικής Εργασίας του/της φοιτητή/τριας.
ΑΘΛΗΤΙΚΟ ΔΙΚΑΙΟ (SPORT LAW)
Σκοπός του μαθήματος είναι η εννοιολογική νομική θεσμική προσέγγιση του Αθλητισμού και των αθλητικών
δραστηριοτήτων και η μελέτη της φύσεως των κανόνων
δικαίου που διέπει το αθλητικό γίγνεσθαι σε εθνικό/διεθνές αθλητικό και αγωνιστικό πεδίο.
ΕΙΔΙΚΑ ΘΕΜΑΤΑ ΑΘΛΗΤΙΚΟΥ ΔΙΚΑΙΟΥ (SPECIAL TOPICS
IN SPORT LAW)
Σκοπός του μαθήματος είναι η μελέτη ειδικότερων
θεμάτων, αφορούν στην μελέτη λειτουργίας των αθλητικών θεσμών σε διεθνές πεδίο και των αθλητικών και
συμβατικών σχέσεων που αναπτύσσονται στο πεδίο της
αθλητικής δραστηριότητας καθώς και τη διερεύνηση της
νομικής αντιμετώπισης των ανακυπτομένων προβλημάτων και διαφορών από την εφαρμογή των κανόνων
δικαίου στον αθλητισμό, και τις μορφές δικαιοδοσίας και
δικαιοδοτικών οργάνων στον αθλητισμό.
ΚΑΘΟΔΗΓΟΥΜΕΝΗ ΜΕΛΕΤΗ ΑΘΛΗΤΙΚΟΥ ΔΙΚΑΙΟΥ
(DIRECTED STUDY IN SPORT LAW)
Σκοπός του μαθήματος είναι η εξοικείωση του/της
φοιτητή/τριας με το σχεδιασμό και την εκπόνηση επιστημονικής έρευνας. Κάθε φοιτητής/τρια επιλέγει ένα
επιστημονικό τοπίο στο οποίο θα πραγματώσει τη μελέτη, συντάσσει και παρουσιάζει δημόσια την ερευνητική
πρόταση για την εκπόνηση της Μεταπτυχιακής Διπλωματικής Εργασίας του/της.
ΟΡΓΑΝΩΣΗ ΚΑΙ ΔΙΟΙΚΗΣΗ ΤΟΥ ΑΘΛΗΤΙΣΜΟΥ (SPORT
ADMINISTRATION και MANAGEMENT)
Σκοπός του μαθήματος είναι η σε βάθος μελέτη της
θεωρίας της εφαρμοσμένης διοικητικής επιστήμης στο
αθλητικό περιβάλλον, καλύπτοντας ένα μεγάλο φάσμα
του κορμού αλλά και των υποστηρικτικών επιστημονικών της πεδίων. Έμφαση δίνεται επίσης στην εφαρμογή
της θεωρίας σε μορφή εργαστηρίων.
ΕΙΔΙΚΑ ΘΕΜΑΤΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΤΟΥ
ΑΘΛΗΤΙΣΜΟΥ (SPECIAL TOPICS IN SPORT ADMINISTRATION & MANAGEMENT)
Σκοπός του μαθήματος είναι η ανάπτυξη της αναλυτικής σκέψης, της κριτικής ικανότητας και της ευχέρειας
στην αντιμετώπιση σύνθετων θεμάτων που απασχολούν
τα στελέχη αθλητικής διοίκησης σε συμβουλευτικό ή και
επιτελικό επίπεδο.
ΚΑΘΟΔΗΓΟΥΜΕΝΗ ΜΕΛΕΤΗ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΤΟΥ ΑΘΛΗΤΙΣΜΟΥ (DIRECTED STUDY IN SPORT
ADMINISTRATION & MANAGEMENT)
Σκοπός του μαθήματος είναι ο/η φοιτητής/τρια αφενός να προσανατολιστεί και να προετοιμαστεί για τη
συγγραφή της μεταπτυχιακής του διατριβής και αφετέρου να αναπτύξει μέσω της διαδικασίας αυτής την
ερευνητική του σκέψη και επάρκεια, απαραίτητη στη
λήψη διοικητικών αποφάσεων. Τελικός στόχος είναι η
προετοιμασία και η δημόσια παρουσίαση της ερευνητικής πρότασης για την εκπόνηση της Μεταπτυχιακής
Διπλωματικής Εργασίας του/της φοιτητή/τριας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ΕΙΔΙΚΑ ΘΕΜΑΤΑ ΠΟΣΟΤΙΚΗΣ ΑΝΑΛΥΣΗΣ ΑΘΛΗΤΙΚΩΝ
ΑΠΟΤΕΛΕΣΜΑΤΩΝ (SPECIAL TOPICS IN QUANTITATIVE
ANALYSIS OF SPORTS DATA)
Σκοπός του μαθήματος είναι η εμβάθυνση σε εξειδικευμένα θέματα ανάλυσης δεδομένων με ειδικό ερευ-
νητικό ενδιαφέρον. Προτείνονται και επιλέγονται ειδικές
αναλύσεις από την παραμετρική ή και τη μη-παραμετρική
στατιστική, καθώς και από τα προχωρημένα μοντέλα.
Έμφαση δίνεται στη θεωρητική και αλγοριθμική θεμελίωση, μελέτη, κατανόηση, ανάπτυξη και παρουσίαση
ειδικών - προχωρημένων τεχνικών ανάλυσης.
ΚΑΘΟΔΗΓΟΥΜΕΝΗ ΜΕΛΕΤΗ ΠΟΣΟΤΙΚΗΣ ΑΝΑΛΥΣΗΣ
ΑΘΛΗΤΙΚΩΝ ΑΠΟΤΕΛΕΣΜΑΤΩΝ (DIRECTED STUDY IN
QUANTITATIVE ANALYSIS OF SPORTS DATA)
Σκοπός του μαθήματος είναι η καθοδηγούμενη ανάπτυξη συστηματικής μελέτης σε έναν τομέα ανάλυσης
με κατάλληλη βιβλιογραφική τεκμηρίωση. Δίνεται ειδική
έμφαση στην υποδειγματική εφαρμογή μιας τεχνικής
ανάλυσης δεδομένων σε σχέση με έναν γενικότερο ερευνητικό σχεδιασμό θεωρητικά θεμελιωμένο. Τελικός στό-
χος είναι η προετοιμασία και η δημόσια παρουσίαση της
ερευνητικής πρότασης για την εκπόνηση της Μεταπτυχιακής Διπλωματικής Εργασίας του/της φοιτητή/τριας.
ΘΕΩΡΙΑ ΚΑΙ ΜΕΘΟΔΟΛΟΓΙΑ ΤΗΣ ΠΡΟΠΟΝΗΣΗΣ
(THEORY AND METHODOLOGY OF SPORT TRAINING)
Σκοπός του μαθήματος είναι η κατανόηση των όρων
και εννοιών που χρησιμοποιούνται στη διαδικασία μεγιστοποίησης της αθλητικής απόδοσης. Εξοικείωση των
μεταπτυχιακών φοιτητών με τις προπονητικές θεωρίες
και τον επιστημονικό σχεδιασμό αθλητικών προπονητικών προγραμμάτων. Τρόποι επίλυσης προβλημάτων
διερεύνησης, εργαστηριακών και υπαίθριων δραστηριοτήτων.
ΜΕΘΟΔΟΙ ΑΞΙΟΛΟΓΗΣΗΣ ΣΤΗΝ ΑΘΛΗΤΙΚΗ ΠΡΟΠΟΝΗΣΗ (EVALUATION METHODS IN SPORT TRAINING)
Σκοπός του μαθήματος είναι η σε βάθος εκπαίδευση
των μεταπτυχιακών φοιτητών στις σύγχρονες εργαστηριακές και μη μεθόδους αξιολόγησης (μετρήσεις, δοκι-
μασίες) που χρησιμοποιούνται στην έρευνα και στην
προπονητική των Αθλοπαιδιών, της Γυμναστικής, του
Κλασικού Αθλητισμού και του Υγρού Στίβου.
ΒΙΟΛΟΓΙΚΕΣ
ΒΑΣΕΙΣ
ΑΘΛΗΤΙΚΗΣ
ΑΠΟΔΟΣΗΣ
(ΒIOLOGICAL BASES OF SPORTS PERFORMANCE)
Σκοπός του μαθήματος είναι να διευρύνει τις γνώσεις
των μεταπτυχιακών φοιτητών σε θέματα που αφορούν
τις φυσιολογικές και βιοχημικές αποκρίσεις, καθώς και τις
διατροφικές και εμβιομηχανικές παραμέτρους οι οποίες
συνδέονται με την προπόνηση και στοχεύουν στη μεγιστοποίηση της απόδοσης στον αθλητισμό. Επιπλέον
επιδιώκεται η διεύρυνση της γνώσης για την κινητική
μάθηση και πρόληψη τραυματισμών σε άνδρες, γυναίκες, παιδιά και έφηβους αθλητές και αθλούμενους.
ΕΙΔΙΚΑ ΘΕΜΑΤΑ ΑΘΛΟΠΑΙΔΙΩΝ (SPECIAL TOPICS IN
SPORT GAMES)
Η μύηση και εξοικείωση του/της φοιτητή/τριας στον
προβληματισμό και στη διαρκή ενημέρωση από τα πλέον έγκριτα περιοδικά, σχετικά με τις ερευνητικές προ-
σπάθειες και τις σύγχρονες τάσεις στην προπονητική των
αθλοπαιδιών. Τα θέματα τα οποία αναπτύσσονται στο
πλαίσιο του μαθήματος αφορούν στην ενδελεχή κριτική
ανάλυσή τους και σχετίζονται με την προπονητική των
αθλοπαιδιών, όπως: Κινηματική ανάλυση, εφαρμογές της
κινητικής μάθησης στις αθλοπαιδιές, ποσοτική και ποιοτική ανάλυση και αξιολόγηση των αθλητών, των ομάδων
στους αγώνες, η δυναμική των ομάδων, εφαρμοσμένα εργοφυσιολογικά θέματα, ευκαμψία και αθλητικοί
τραυματισμοί, οι αθλοπαιδιές για άτομα με ειδικές ανάγκες, και «λοιπά» αθλήματα αθλοπαιδιών (Eπιτραπέζια
Αντισφαίριση, Μπέϊζμπωλ, Τοιχοσφαίριση, Γκολφ), όπως
επίσης οργάνωση και διοίκηση αθλοπαιδιών.
ΚΑΘΟΔΗΓΟΥΜΕΝΗ ΜΕΛΕΤΗ ΑΘΛΟΠΑΙΔΙΩΝ (DIRECTED STUDY IN SPORT GAMES)
Σκοπός του μαθήματος είναι η καθοδήγηση του/της
φοιτητή/τριας, από την εύρεση έως την προοδευτική
ανάλυση ενός επιστημονικού θέματος, που θα αποτελεί
τη βάση της μεταπτυχιακής του εργασίας. Ο/Η φοιτητής/
τρια εξοικειώνεται και διεισδύει σε θέμα που άπτονται
των επιστημονικών ενδιαφερόντων του σε ένα από τα
γνωστικά αντικείμενα των αθλοπαιδιών. Με βάση τη
σύγχρονη βιβλιογραφική αναζήτηση και την επίλυση
μεθοδολογικών προβλημάτων, ο/η φοιτητής/τρια καθοδηγείται έτσι ώστε να φθάσει σε μια ολοκληρωμένη
ερευνητική πρόταση την οποία παρουσιάζει δημόσια.
ΕΙΔΙΚΑ ΘΕΜΑΤΑ ΓΥΜΝΑΣΤΙΚΗΣ (SPECIAL TOPICS IN
GYMNASTICS)
Σκοπός του μαθήματος είναι η διερεύνηση και μελέτη
εξειδικευμένων θεμάτων αγωνιστικής και μη αγωνιστικής γυμναστικής.
ΚΑΘΟΔΗΓΟΥΜΕΝΗ ΜΕΛΕΤΗ ΓΥΜΝΑΣΤΙΚΗΣ (DIRECTED STUDY IN GYMNASTICS)
Σκοπός του μαθήματος είναι η εξοικείωση του/της φοιτητή/τριας με τον σχεδιασμό και την πραγματοποίηση
της επιστημονικής έρευνας. Ο/Η φοιτητής/τρια επιλέγει
την περιοχή που τον ενδιαφέρει να μελετήσει, συντάσσει
και παρουσιάζει δημόσια την ερευνητική πρόταση για
την εκπόνηση της Μεταπτυχιακής Διπλωματικής Εργασίας του.
ΕΙΔΙΚΑ ΘΕΜΑΤΑ ΚΛΑΣΙΚΟΥ ΑΘΛΗΤΙΣΜΟΥ (SPECIAL
TOPICS IN TRACK AND FIELD)
Σκοπός του μαθήματος είναι η ανάπτυξη των παραδοσιακών και των νεότερων αντιλήψεων σε ό,τι αφο-
ρά τη θεωρητική βάση της αθλητικής προπόνησης σε
εξειδικευμένους τομείς όπως: η δομή και η λειτουργία
του νευρομυϊκού συστήματος, οι ενεργειακές απαιτήσεις
και οι προσαρμογές ως αποτέλεσμα της προπόνησης με
αντίσταση, η καρδιαγγειακή προπόνηση και οι ασκησιογενείς καρδιαγγειακές προσαρμογές, καθώς επίσης η
σημασία της διατροφής στην υγεία, ευρωστία και αθλητική απόδοση. Επιπλέον, αναπτύσσονται σε θεωρητικό
και πρακτικό επίπεδο οι σύγχρονες αντιλήψεις στην
ανίχνευση και επιλογή αθλητικών ταλέντων, με ιδιαίτερη αναφορά στη σημασία της βιολογικής βάσης της
αθλητικής απόδοσης.
ΚΑΘΟΔΗΓΟΥΜΕΝΗ ΜΕΛΕΤΗ ΚΛΑΣΣΙΚΟΥ ΑΘΛΗΤΙΣΜΟΥ (DIRECTED STUDY IN TRACK AND FIELD)
Σκοπός του μαθήματος είναι: (α) η καθοδηγούμενη
εμβάθυνση σε επιστημονικά ζητήματα μέσω της βιβλιογραφικής αναζήτησης και της τεκμηρίωσής τους καθώς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
και η μύηση στον σχεδιασμό και την επίλυση μεθοδολογικών προβλημάτων που αφορούν σε παραμέτρους της
αθλητικής απόδοσης στο πλαίσιο των ενδιαφερόντων
του/της φοιτητή/τριας, (β) η αποσαφήνιση και οριστικοποίηση του πεδίου έρευνας της μεταπτυχιακής διατριβής
του και (γ) η μεθοδική προετοιμασία και η δημόσια παρουσίαση της ερευνητικής πρότασης για την εκπόνηση
της Μεταπτυχιακής Διπλωματικής Εργασίας του.
ΕΙΔΙΚΑ ΘΕΜΑΤΑ ΥΓΡΟΥ ΣΤΙΒΟΥ (SPECIAL TOPICS IN
AQUATICS)
Το μάθημα πραγματεύεται επιλεγμένα θέματα μείζονος σημασίας της άσκησης στο νερό. Εστιάζεται στις
εργοφυσιολογικές απαιτήσεις, στη βιομηχανική ανάλυση και στις μεθόδους μέτρησης της απόδοσης στα
αθλήματα του υγρού στίβου, αλλά και στις θεραπευτικές
εφαρμογές της άσκησης μέσα στο νερό.
ΚΑΘΟΔΗΓΟΥΜΕΝΗ ΜΕΛΕΤΗ ΥΓΡΟΥ ΣΤΙΒΟΥ (DIRECTED STUDY IN AQUATICS)
Σκοπός του μαθήματος είναι η εμβάθυνση σε επιστημονικά ζητήματα με βιβλιογραφική τεκμηρίωση ή η μύη-
ση σε επιστημονική μέθοδο μέτρησης των παραμέτρων
της αθλητικής απόδοσης των αθλημάτων του Υγρού Στίβου, ο εντοπισμός μεθοδολογικών προβλημάτων και η
επίλυσή τους καθώς και η προετοιμασία για τη δημόσια
παρουσίαση της ερευνητικής πρότασης για την εκπόνηση της Μεταπτυχιακής Διπλωματικής Εργασίας του/της
φοιτητή/τριας.
Άρθρο 7
Εξ αποστάσεως εκπαίδευση
Η εκπαιδευτική διαδικασία δύναται να διεξάγεται με τη
χρήση μεθόδων σύγχρονης εξ αποστάσεως εκπαίδευσης, ακόμη και σε ΠΜΣ που δεν έχουν συμπεριλάβει τη
δυνατότητα αυτή στην απόφαση ίδρυσής τους, αποκλειστικά στις ακόλουθες περιπτώσεις:
- Σε ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του ΕΚΠΑ για τη
διεξαγωγή των εκπαιδευτικών, ερευνητικών και λοιπών
δραστηριοτήτων του,
- οργάνωσης μαθημάτων εμβάθυνσης και φροντιστηριακών ασκήσεων, πέραν των υποχρεωτικών ωρών
διδακτικού έργου ανά μάθημα.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
Εξετάσεις και αξιολόγηση
Μεταπτυχιακών φοιτητών/τριών
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
ΠΜΣ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 70% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 50% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη ΣΕ, η οποία γνωμοδοτεί σχετικά στη Συνέλευση του
Τμήματος.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του ΠΜΣ πραγματοποιείται στο τέλος κάθε εξαμήνου με γραπτές ή προφορικές
εξετάσεις ή με εκπόνηση εργασιών καθ’ όλη τη διάρκεια
του εξαμήνου ή και να στηριχθεί σε ενδιάμεσες εξετάσεις
προόδου, γραπτές εργασίες, εργαστηριακές ασκήσεις ή
και να εφαρμόσει συνδυασμό όλων των παραπάνω. Ο
τρόπος αξιολόγησης ορίζεται από τον/ην διδάσκοντα/
ουσα του κάθε μαθήματος. Κατά τη διεξαγωγή γραπτών
ή προφορικών εξετάσεων, ως μεθόδων αξιολόγησης,
εξασφαλίζεται υποχρεωτικά το αδιάβλητο της διαδικασίας. Η αξιολόγηση της ακαδημαϊκής απόδοσης των
μεταπτυχιακών φοιτητών γίνεται με βάση τη δεκαβάθμια
κλίμακα, με ελάχιστο βαθμό προβιβασμού (επάρκεια) το
πέντε (5) (Πίνακας 1), σύμφωνα με τον Οδηγό Σπουδών
και τον Εσωτερικό Κανονισμό του ΠΜΣ.
Πίνακας 1
Κλιμάκωση της Βαθμολογικής Αξιολόγησης.
ΒΑΘΜΟΣ
ΑΞΙΟΛΟΓΗΣΗ
8,5-10
Άριστα
6,5-8,4
Λίαν Καλώς
5-6,4
Καλώς
<5
Ανεπαρκώς
Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία του ΠΜΣ και του Τμήματος μέσα σε τέσσερις (4)
εβδομάδες το αργότερο από την εξέταση του μαθήματος. Σε περίπτωση που κατ’ επανάληψη σημειώνεται
υπέρβαση του ανωτέρω ορίου από διδάσκοντα/ουσα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ο/η Διευθυντής/ντρια του ΠΜΣ ενημερώνει σχετικά τη
Συνέλευση του Τμήματος.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του ΠΜΣ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της ΣΕ
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης του Τμήματος.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει το άρθρο 65, παρ. 6 του ν. 4957/2022.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης συντάσσεται σχετικό πρακτικό και καταστρέφονται - εκτός αν
εκκρεμεί σχετική ποινική, πειθαρχική ή οποιαδήποτε
άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών.
Για την απόκτηση ΔΜΣ κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του ΠΜΣ και να εκπονήσει μεταπτυχιακή
διπλωματική εργασία, συγκεντρώνοντας έτσι τουλάχιστον εκατόν είκοσι (120) ECTS.
Άρθρο 9
Εκπόνηση Μεταπτυχιακής
Διπλωματικής Εργασίας
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται από το 1ο εξάμηνο.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε ΠΜΣ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση
του Τμήματος ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο/η επιβλέπων/ουσα. Η επιτροπή αυτή αναλαμβάνει
τόσο την καθοδήγηση εκπόνησης της ΜΔΕ όσο και την
αξιολόγηση και κρίση της ΜΔΕ κατά την παρουσίαση της
πρότασης και την τελική υποστήριξη της ΜΔΕ.
9.4 Η γλώσσα συγγραφής της μεταπτυχιακής διπλωματικής εργασίας είναι η ελληνική.
9.5 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του ΠΜΣ Στην αίτηση πρέπει να υπάρχει
και συνοπτική δικαιολόγηση της αλλαγής.
9.6 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.7 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο ΠΜΣ:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με την προϋπόθεση
ότι είναι κάτοχοι διδακτορικού διπλώματος.
β) Ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΚΠΑ ή άλλου Α.Ε.Ι.
γ) Συνεργαζόμενοι καθηγητές.
δ) Εντεταλμένοι διδάσκοντες.
ε) Επισκέπτες καθηγητές ή επισκέπτες ερευνητές.
στ) Ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης του Τμήματος δύναται
να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο ΠΜΣ με την
προϋπόθεση ότι είναι κάτοχοι διδακτορικού διπλώματος.
Ο ορισμός της τριμελούς Εξεταστικής Επιτροπής γίνεται από τη Συνέλευση του Τμήματος, μετά από εισή-
γηση της Συντονιστικής Επιτροπής του ΠΜΣ. Η επιλογή
των μελών γίνεται με βάση το θέμα της Μεταπτυχιακής
Διπλωματικής Εργασίας (ΜΔΕ), το επιστημονικό πεδίοΕιδίκευση και την Κατεύθυνση του υποψηφίου.
9.8 Η Μεταπτυχιακή Διπλωματική Εργασία αποτελεί το
τελικό στάδιο των μεταπτυχιακών σπουδών και έχει ως
στόχο τη λεπτομερή περιγραφή της επιστημονικής έρευνας που έχει αναλάβει κάθε μεταπτυχιακός/ή φοιτητής/
τρια.. Αποτελείται από τα τρία κεφάλαια της ερευνητικής
πρότασης (εισαγωγή, ανασκόπηση της βιβλιογραφίας,
μεθοδολογία) και από τα κεφάλαια «Αποτελέσματα»,
«Συζήτηση - Συμπεράσματα», τις «Βιβλιογραφικές Αναφορές» και τα «Παραρτήματα».
Αξιολόγηση και Κρίση ΜΔΕ.
Η τελική αξιολόγηση και κρίση της Μεταπτυχιακής
Διπλωματικής Εργασίας γίνεται από την τριμελή Εξεταστική Επιτροπή. Ο/Η υποψήφιος/α παρουσιάζει και
υποστηρίζει την έρευνά του δημόσια ενώπιον ακροατηρίου και της Τριμελούς Εξεταστικής Επιτροπής. Η Εξε-
ταστική Επιτροπή κρίνει την έρευνα στο σύνολό της. Για
την ολοκλήρωση της διαδικασίας, συντάσσεται σχετικό
πρακτικό, το οποίο υπογράφεται και κατατίθεται στη
Γραμματεία.
9.9 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
Άρθρο 10
Υποχρεώσεις και δικαιώματα
Μεταπτυχιακών φοιτητών/τριών
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Κάθε μεταπτυχιακός/ή φοιτητής/τρια, για την επιτυχή συμμετοχή του στο Πρόγραμμα ΜΣ, θα πρέπει να
κατανοήσει και να αποδεχτεί ότι:
α. Η συμμετοχή στο Πρόγραμμα αποτελεί συνειδητή
απόφαση και στοχεύει στην απόκτηση μεταπτυχιακής
εξειδίκευσης και στην επιστημονική προσφορά.
β. Το ακαδημαϊκό ήθος, η επιστημονική συνέπεια και
αντικειμενικότητα, καθώς και η τήρηση της επιστημονικής και ερευνητικής δεοντολογίας (όπως ορίζεται στον
κανονισμό ερευνητικής δεοντολογίας και στο κεφάλαιο ΙV του Οδηγού Σπουδών του ΠΜΣ, τα οποία είναι
αναρτημένα στην ιστοσελίδα του Τμήματος), αποτελούν
τα θεμέλια του Προγράμματος.
γ. Η συνεργασία με τον επιβλέποντα καθηγητή είναι
επιβεβλημένη και καθοριστική για τη διαμόρφωση και
την υλοποίηση των σπουδών του.
δ. Το ύψιστο δικαίωμα της άποψης σε θέματα επιστημονικά και ερευνητικά αποτελεί την «αιχμή του δόρατος»
της επιτυχίας στο Πρόγραμμα.
ε. Η συνεργασία με τα μέλη της τριμελούς Εξεταστικής
του Επιτροπής, για ζητήματα που άπτονται της έρευνας,
είναι επιβεβλημένη.
στ. Οι εργασίες και οι εξετάσεις του/της φοιτητή/τριας
αποτελούν «καρπούς» αποκλειστικώς ατομικής ικανότητας, γνώσης και προσπάθειας στο πλαίσιο της ακαδημα-
ϊκής δεοντολογίας (βλέπε κανονισμό ερευνητικής δεοντολογίας, - κεφάλαιο ΙV Οδηγού Σπουδών του ΠΜΣ, τα
οποία είναι αναρτημένα στην ιστοσελίδα του Τμήματος).
ζ. Η συμμετοχή στις προγραμματισμένες ή έκτακτες
δραστηριότητες του Προγράμματος είναι υποχρεωτική,
ανελλιπής και δημιουργική.
10.3 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.4 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.5 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του ΠΜΣ, διαλέξεις ή
άλλες επιστημονικές εκδηλώσεις του ΠΜΣ κ.ά.
10.6 Η Συνέλευση του Τμήματος Επιστήμης Φυσικής
Αγωγής και Αθλητισμού, μετά την εισήγηση της ΣΕ, δύναται να αποφασίσει τη διαγραφή μεταπτυχιακών φοι-
τητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- υποβάλουν αίτηση διαγραφής οι ίδιοι.
10.7 Σε περίπτωση που μεταπτυχιακός φοιτητής/τρια
διαγραφεί από το ΠΜΣ, μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
10.8 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS+ ή CIVIS, κατά την κείμενη νομοθεσία. Στην περίπτωση αυτή ο μέγιστος αριθμός ECTS
που μπορούν να αναγνωρίσουν είναι τριάντα (30). Η δυνατότητα αυτή παρέχεται μετά το Α’ εξάμηνο σπουδών
τους. Οι φοιτητές/τριες θα πρέπει να κάνουν αίτηση προς
τη ΣΕ και να ακολουθήσουν τους όρους του προγράμματος.
Το ΠΜΣ μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοιτη-
τών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.9 Οι φοιτητές μπορούν να επιλέξουν έως δύο (2) μαθήματα επιλογής από άλλο ΠΜΣ του ΕΚΠΑ ή άλλων ΑΕΙ.
10.10 Οι μεταπτυχιακοί/ες φοιτητές/τριες του ΕΚΠΑ
δύνανται να εγγραφούν σε ΠΜΣ του ιδίου ή άλλων ΑΕΙ.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.11 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρό-
γραμμα σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου
ή άλλου ΑΕΙ.
10.12 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 15).
10.13 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
Άρθρο 11
Υποδομή και χρηματοδότηση του ΠΜΣ
11.1 Για την εύρυθμη λειτουργία του ΠΜΣ διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Τμήματος Επιστήμης Φυσικής Αγωγής και Αθλητισμού.
11.2 Η διοικητική και γραμματειακή υποστήριξη του
ΠΜΣ γίνεται από τη Γραμματεία του Τμήματος Επιστήμης
Φυσικής Αγωγής και Αθλητισμού.
11.3 Η χρηματοδότηση του ΠΜΣ μπορεί να προέρχεται από:
β) Δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (ΑΕΙ) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
11.4 Η διαχείριση των πόρων των ΠΜΣ του ΑΕΙ πραγματοποιείται από τον Ειδικό Λογαριασμό Κονδυλίων
Έρευνας (Ε.Λ.Κ.Ε.) του ΕΚΠΑ.
11.5 Οι πόροι των ΠΜΣ κατανέμονται ως εξής:
α) Όταν τα έσοδα του ΠΜΣ προέρχονται από δωρεές, χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ ΕΛΚΕ
που ισχύει για τα έσοδα από αντίστοιχες πηγές χρηματοδότησης,
Tο υπόλοιπο ποσό των συνολικών εσόδων του ΠΜΣ
διατίθεται για την κάλυψη των λειτουργικών δαπανών
του ΠΜΣ
Άρθρο 12
Ανάθεση διδασκαλίας/Διδάσκοντες στο ΠΜΣ
12.1 Το διδακτικό έργο των Προγραμμάτων Μεταπτυχιακών Σπουδών (ΠΜΣ) ανατίθεται, κατόπιν απόφασης
της Συνέλευσης του Τμήματος Σπουδών στις ακόλουθες
κατηγορίες διδασκόντων, με την προϋπόθεση ότι είναι
κάτοχοι διδακτορικού διπλώματος:
Α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.),
β) ομότιμους καθηγητές/τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ΕΚΠΑ
ή άλλου ΑΕΙ,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΠΜΣ.
12.2 Με απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους
υποψήφιους διδάκτορες του Τμήματος, υπό την επίβλεψη διδάσκοντος/ουσας του ΠΜΣ.
12.3 Η ανάθεση του διδακτικού έργου του ΠΜΣ πραγματοποιείται με απόφαση της Συνέλευσης του Τμήματος
κατόπιν εισήγησης της Συντονιστικής Επιτροπής του
ΠΜΣ.
Οι αποφάσεις της Συνέλευσης/του Τμήματος για την
κατανομή του διδακτικού έργου περιλαμβάνουν υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
12.4 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης του Τμήματος,
ή με εισήγηση της συντονιστικής επιτροπής του ΠΜΣ, η
ανάθεση διδακτικού έργου δύναται να τροποποιείται
κατά τη διάρκεια του ακαδημαϊκού έτους.
12.5 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό
έργο προς το ΠΜΣ, εάν κρίνουν ότι το πρόγραμμά τους
το επιτρέπει, υπό την προϋπόθεση βεβαίως ότι βάσει
των συντρεχουσών συνθηκών τούτο είναι ουσιαστικά
και πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο13
Απονομή Διπλώματος
Μεταπτυχιακών Σπουδών
13.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του ΔΜΣ, καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
του Τμήματος διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυ-
χιακών Σπουδών (ΔΜΣ).
13.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
13.3 Το ΔΜΣ πιστοποιεί την επιτυχή αποπεράτωση των
σπουδών και αναγράφει βαθμό, με ακρίβεια δύο δεκαδικών ψηφίων, κατά την ακόλουθη κλίμακα: Άριστα (8,5
έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
13.4 Ο τύπος του ΔΜΣ ανά είδος ΠΜΣ είναι κοινός για
όλα τα Τμήματα και τις Σχολές του ΕΚΠΑ και περιλαμβάνεται στον Κανονισμό Μεταπτυχιακών και Διδακτορικών
Σπουδών του Ιδρύματος.
13.5 Στο πλαίσιο του ΠΜΣ απονέμεται Δίπλωμα Μεταπτυχιακών Σπουδών στη «Φυσική Αγωγή και τον Αθλη-
τισμό» στις εξής ειδικεύσεις:
1. Παιδαγωγικές και Ανθρωπιστικές Σπουδές στη
Φυσική Αγωγή και τον Αθλητισμό (Pedagogical and
Humanities Studies in Physical Education and Sport
Science).
2. Οργάνωση Φυσικής Αγωγής και Αθλητισμού
(Physical Education and Sport Management).
3. Προπονητική Αθλημάτων (Sports Training).
Άρθρο 14
Ορκομωσία
14.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης του Τμήματος Επιστήμης Φυσικής
Αγωγής και τον Αθλητισμού και σε χώρο του Τμήματος,
παρουσία του/ης Διευθυντή/ντριας του ΠΜΣ, του/της
Κοσμήτορα της Σχολής ή του/της Αναπληρωτή/τριας
του/της και, κατά τις δυνατότητες, ενδεχομένως εκπροσώπου του Πρυτάνεως.
Τον όρκο διαβάζει ο/η πρώτος/η στη βαθμολογία μεταπτυχιακός/ή φοιτητής/τρια από όλες τις ειδικεύσεις.
14.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του ΠΜΣ στη Διεύθυνση Εκπαίδευσης
και Έρευνας.
14.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το ΠΜΣ, σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι
υγείας κ.λπ.), μπορούν να αιτηθούν στη Γραμματεία του
Τμήματος εξαίρεση από την υποχρέωση καθομολόγησης. Η εξαίρεση από την υποχρέωση καθομολόγησης
εγκρίνεται από τον/την Κοσμήτορα της Σχολής και τον
Αντιπρύτανη Ακαδημαϊκών, Διεθνών Σχέσεων και Εξωστρέφειας.
Άρθρο 15
Αξιολόγηση ΠΜΣ
15.1 Αξιολόγηση από την Εθνική Αρχή Ανώτατης Εκπαίδευσης.
Το ΠΜΣ αξιολογείται στο πλαίσιο της περιοδικής
αξιολόγησης/πιστοποίησης του Τμήματος που διοργανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε ΠΜΣ,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το ΠΜΣ κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
15.2 Εσωτερική αξιολόγηση.
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1775/19.03.2024
Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ και σύμφωνα με τον
ισχύοντα κανονισμό.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Η αξιοποίηση των αποτελεσμάτων της αξιολόγησης
και η κοινοποίησή τους αποβλέπουν στη βιωσιμότητα του Προγράμματος, το υψηλό επίπεδο σπουδών, τη
βελτίωση των παροχών του και την αποδοτικότητα των
διδασκόντων του.
Τα αποτελέσματα της αξιολόγησης θα αξιοποιηθούν για:
- Διασφάλιση Χρηματοδότησης και Βιωσιμότητας.
- Ανάπτυξη ερευνητικών προγραμμάτων και των ερευνητικών εργαστηρίων του Τμήματος.
- Υλοποίηση δράσεων προβολής και δημοσιότητας σε
ιστότοπους, κοινωνικά δίκτυα, ηλεκτρονικό και έντυπο
τύπο.
Άρθρο 16
Χρονική διάρκεια λειτουργίας του ΠΜΣ
Το ΠΜΣ θα λειτουργήσει μέχρι το ακαδημαϊκό έτος
2031-2032 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 17
Μεταβατικές διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Διατριβών ΕΚΠΑ ή στον παρόντα Κανονισμό, αρμόδια
να αποφασίσουν είναι τα όργανα του ΠΜΣ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240201775.pdf | Tokens: 68708]